Държавен вестник, бр. 54, 2016 г., стр. 31

БРОЙ  54	
Д Ъ Р Ж А В Е Н  В Е С Т Н И К 	
СТР.  31  
на министъра на отбраната, се назначават на 
длъжност в Службата със заповед на директора 
на Службата или оправомощено от него лице. 
(2) За назначаването по ал. 1 се изпраща 
уведомително писмо до дирекция „Управление 
на човешките ресурси“ на Министерството 
на отбраната.
Чл. 77. (1) Кариерното развитие на воен­
нослужещите се осъществява чрез последова­
телно заемане на длъжности и преминаване 
в степени, изискващи притежаваното или 
следващо военно звание, и при спазване на 
разпоредбите на нормативните актове по 
чл. 63, ал. 1. 
(2) Длъжностите за офицери са от кариер­
но поле „професионално“ и кариерна област 
„професионална“. 
(3) Кариерно поле „професионално“ об­
хваща длъжности, изискващи военно звание 
„полковник“ или „подполковник“ и образо­
вателно-квалификационна степен „магистър“, 
а кариерна област „професионална“ обхваща 
длъжности, изискващи военно звание „лей­
тенант“ – „майор“ и образователно-квали­
фикационна степен „бакалавър“, придобити 
във висше военно или гражданско училище 
в страната или в чужбина. 
(4) Кариерното развитие на сержантите 
(старшините) и офицерските кандидати се 
осъществява чрез заемане на длъжности,
изискващи необходимите за Службата про­
фесии.
Чл. 78. (1) Планирането на кариерното 
развитие на военнослужещите от Службата 
се осъществява от непосредствения и от 
преките началници на военнослужещия на 
основата на прогнозирането за преминаване 
на военната служба.
(2) Прогнозирането по ал. 1 включва:
1. отчитане на образованието, професио­
налната квалификация, заеманите длъжности, 
военното звание, направлението за развитие, 
личностните качества и опит и здравословното 
състояние на военнослужещия;
2. анализиране на възможностите за кариер­
но развитие на военнослужещия и определяне 
на оптималния вариант на развитие;
3. определяне на необходимостта от обу­
чение, повишаване на квалификацията и до­
пълнителна подготовка на военнослужещите 
с цел придобиване и/или повишаване на 
знанията, уменията и опита, необходими за 
последващи назначения и/или повишаване във 
военно звание в съответствие с изискванията 
на длъжността.
(3) Прогнозата за преминаване на военната 
служба представлява:
1. вариант за кариерно развитие на военно­
служещия, който се предвижда чрез последо­
вателно заемане на длъжности и повишаване 
във военно звание през периода на прогнозата;
2. вариант за повишаване на квалификаци­
ята, необходима за заемане на длъжностите, 
включени в прогнозата.
Чл. 79. (1) Прогнозата за преминаване 
на военната служба на военнослужещия се 
изготвя в следните направления:
1. задгранична работа;
2. заемане на длъжност;
3. повишаване във военно звание;
4. образование;
5. квалификация и преквалификация;
6. допълнителна професионална подго­
товка;
7. освобождаване от военна служба.
(2) Прогнозата по ал. 1 се изготвя и се 
отразява в Автоматизираната информационна 
система за човешките ресурси на Службата.
Чл. 80. При изготвяне на прогнозите за 
преминаване на военната служба на военно­
служещите се вземат под внимание и:
1. оценките и констатациите в атестаци­
онния формуляр;
2. изпълнението на задълженията на по­
следната длъжност;
3. наложените дисциплинарни наказания.
Чл. 81. (1) Минималният срок за престо­
яване от военнослужещите на длъжност е 
една година.
(2) Максималният срок за престояване от 
военнослужещите на длъжност е до преназ-
начаване на друга длъжност или до изтичане 
на срока на договора, или до навършване на 
пределна възраст за притежаваното военно 
звание. 
Чл. 82. (1) Военнослужещият може да бъде 
назначен на по-висока длъжност при изпъл­
нение на следните условия:
1. отговаря на изискванията за заемането 
на длъжността;
2. изтекъл е минималният срок за престо­
яване в длъжност по чл. 81, ал. 1;
3. не изтърпява дисциплинарно наказание 
по чл. 244, т. 4 – 6 от Закона за отбраната и 
въоръжените сили на Република България; 
4. в последната му атестация е определена 
възможност за повишаване в длъжност.
(2) Военнослужещият може да бъде пови­
шен в следващо военно звание, в случай че:
1. заеманата длъжност или длъжността, 
на която ще бъде преназначен, позволява 
повишаване в по-високо военно звание; 
2. не изтърпява дисциплинарно наказание 
по чл. 244, т. 4 – 6 от Закона за отбраната и 
въоръжените сили на Република България; 
3. изтекъл е минималният срок за прес­
тояване във военно звание съгласно Правил­
ника за прилагане на Закона за отбраната и 
въоръжените сили на Република България;
4. в последната му атестация е опреде­
лена възможност за повишаване в звание и 
длъжност.
Чл. 83. Военнослужещият може да бъде 
назначен на равна длъжност при спазване на 
следните условия: